अवैध शराब समेत तीन काबू
बठिंडा| थानाकोटफत्ता नेहियांवाला पुलिस ने गुप्त सूचना के आधार पर अवैध तरीके से शराब की तस्करी करने के आरोप में बाप-बेटे समेत तीन लोगों को गिरफ्तार किया है। पुलिस ने तीनों आरोपी व्यक्तियों पर एक्साइज एक्ट के तहत मामला दर्ज कर अगली कार्रवाई शुरू कर दी है। थाना कोटफत्ता के सब इंस्पेक्टर हरमनजीत सिंह ने बताया कि पुलिस टीम ने गांव जस्सी पौ वाली के समीप नाकाबंदी कर वाहनों की चेकिंग की जा रही थी। इस दौरान पुलिस टीम को गुप्त सूचना मिली कि मानसा की तरफ से अा रही एक स्कार्पियो गाड़ी में भारी मात्रा शराब के डिब्बे है, जोकि अवैध तरीके से खरीदी गई है। सूचना के आधार पर पुलिस टीम ने गांव जस्सी पौ वाली से थोड़ी आगे स्थित ग्रोथ सेंटर पर उक्त गाड़ी को रोककर उसकी तलाशी ली तो उसमें से 10 डिब्बे देसी मोटा खासा संतरा आैर 2 डिब्बे रायल स्टाग के बरामद हुए। पुलिस ने माैके पर गाड़ी सवार पवन कुमार और उसके बेटे राज कुमार निवासी मैहना चौक बठिंडा को गिरफ्तार कर उनके खिलाफ मामला दर्ज कर लिया है। इधर, थाना नेहियांवाला के हवलदार भोला सिंह ने भी गुप्त सूचना के आधार पर गांव गोनियाना मंडी से आरोपी अमरजीत सिंह निवासी वार्ड नंबर 8 प्रीत नगर गोनियाना मंडी को गिरफ्तार कर उसके पास से 48 बोतल शराब ठेका देसी मोटा संतरा और 9 बोतल शराब अंग्रेजी की बरामद की।
hin_Deva hin_Deva